|  |
| --- |
| *Lidhja nr. 1***REGJISTRI I KËRKESAVE DHE PËRGJIGJEVE**  |

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor [[1]](#footnote-1)** | **Data e kërkesës[[2]](#footnote-2)** | **Objekti i kërkesës[[3]](#footnote-3)** | **Data e përgjigjes[[4]](#footnote-4)** | **Përgjigje[[5]](#footnote-5)** | **Mënyra e përfundimit të kërkesës[[6]](#footnote-6)** | **Tarifa[[7]](#footnote-7)** |
| 1. | 16.01.2025 | Arsyet që zyrtarë të qeverisë ia kanë ofruar zotit Kushner dhe kompanisë së tij pronën publike në Sazan. Pretendimi bazohet në dokumente konkrete të lëshuara nga kreu i Komisionit të Finacave i Senatit në SHBA Ron Wayden, i cili citon se Affinity në komunikim me ta është shprehur: *“In its briefing, Affinity indicated to the Committee that the Serbian and Albanian governments first approached individuals associated with Affinity regarding an investment in the prospective real estate projects”* dhe më poshtë: *“Affinity indicated to the Committee that the Albanian government first approached Affinity to discuss a potential deal to invest in real estate in Albania.”*A e konsideroni këtë informacion thashetheme apo qëndrim zyrtar? | 16.01.2025 | *Koment:* Ju informojmë se ne nuk kemi, as detyrim ligjor, as detyrim politik dhe as detyrim etik të merremi me thashetheme.Nëse ju keni prova për sa thoni, ju lutem na i vini në dispozicion, në të kundërt ne nuk kemi detyrimin të provojmë asgjë, pasi ne flasim me fakte dhe me punë, e për ne të dyja këto tema janë të qarta e të shteruara plotësisht. | E plotë | 0 |
| 2. | 16.01.2025 | Në daljet publike, Kreu i Qeverisë, z. Edi Rama, ka cituar një anketim që është kryer në shkollame 65 mijë prindër, në të cilin 90% e tyre janë shprehur pro mbylljes së TikTok. Ju lutem të na vini në dispozicion një kopje të plotë të rezultateve të anketës së realizuar dhe listen e parimeve metodologjike/ rregullave të ndjekura për realizimin e saj. | 16.01.2025 | Lidhur me kërkesën tuaj, ju bëjmë me dije se Agjencia për Media dhe Informim nuk është autoriteti që posedon dhe shpërndan dokumentacionet e institucioneve dhe autoriteteve të tjera publike.Si rrjedhojë, në zbatim të Ligjit nr.119 dt.18.09.2014 “Për të Drejtën e Informimit”, kërkesa i përcillet Këshillit të Ministrave, (copy) Znj. Merita Bundo në cilësinë e Koordinatorit për të drejtën e Informimit.  | E deleguar | 0 |
| 3. | 22.01.2025 | Organigrama e drejtorisë/ zyrës së komunikimit për:KryeministriMinistriInstitucione të tjera që ju ushtroni autoritetin e komunkimit Numrin e punonjësve me kontratë të plotë për komunikimin dhe pozicionin përkatësNumrin e punonjësve me kontratë të përkohshme për sektorin e komunikimit dhe pozicionin përkatësFondin vjetor të alokuar për këtë sektor për vitet 2022, 2023, 2024, 2025 dhe mënyrën e shpërndarjes së tij Sa ka ndryshuar numri i punonjësve për Drejtorinë/zyrën e komunikimit për vitet 2021, 2022, 2023, 2024, 2025. | 22.01.2025 | Organigrama e Agjencisë për Media dhe Informim është e publikuar në website-n zyrtar të institucionit <https://mia.gov.al/> Organika është si më poshtë vijon;(Pra, struktura e Agjencisë për Media dhe Informim)<https://mia.gov.al/organika/> Në faqen Nr. 2, gjeni numrin respektiv të punonjësve për secilën nga drejtoritë e Agjencisë për Media dhe Informim dhe pozicionin e tyre. Për sa i takon fondit vjetor, për vitet nga krijimi dhe funksionimi i Agjencisë për Media dhe Informim, në vijimësi edhe të Programit të Transparencës e gjeni po në website në link-un respektiv; <https://mia.gov.al/wp-content/uploads/2024/10/Buxheti-2023.pdf> <https://mia.gov.al/wp-content/uploads/2024/10/Buxheti-2024.pdf> Në lidhje me informacionin që ju kërkoni për institucionet e tjera, ju bëjmë me dije se Agjencia për Media dhe Informim nuk është autoriteti që posedon dhe shpërndan dokumentacionet e institucioneve dhe autoriteteve të tjera publike. |  | 0 |
| 4. | 23.01.2025 | Ministri i Shtetit dhe Kryeministri kanë realizuar një numër eventesh elektorale në diasporë. Kush i ka paguar kostot e këtyre eventeve?Një kompani marketingu italiane *“Cambria Marketing Srl”* ka bërë një fushatë reklamash në Facebook dhe Instagram për të reklamuar eventet e Busto Arsizio dhe Firence. Çfarë lidhje ka Partia Socialiste/Ministri i Shtetit me këtë kompani?Çfarë lidhje ka Partia Socialiste me biznesmenin Ylli Ujka? Sa evente nga Turi i Diasporës janë organizuar dhe financuar nga ky biznesmen, partnerë ose kompani të lidhura me biznesmenin Ylli Ujka?Kryeministri ka firmosur një leje ndërtimi për tre kulla për një kompani ku Ylli Ujka është aksioner, pasi ai organizoi eventin e suksesshëm të PS-së në Busto Arsizio. A është marrë ky vendim në konflikt interesi nga Kryeministri? | 23.01.2025 | Vënie ne dispozicion i kontaktit të personit përgjegjës që mbulon komunikimin dhe adresës elektronike të Partisë Socialiste, pasi Agjencia për Media dhe Informim nuk është autoriteti që posedon dhe shpërndan dokumentacionet e institucioneve, subjekteve politike dhe autoriteteve të tjera publike. | E plotë | 0 |
| 5. | 25.02.2025 | A po lajmëron Kryeministri një “Gjyq politik” dhe publik për një çështje që është në duart e drejtësisë? Si i përgjigjeni atyre që e shohin këtë si një shkelje e balancave kushtetuese mes atij politik dhe gjyqësorit? A ka ndryshuar qëndrimi i kryeministrit dhe mazhorancës ndaj punës së drejtësisë duke ndërhyrë në një çështje konkrete që është në hetim si në rastin e komisionit hetimor të 21 janarit?Kur thotë “pa gjyq” ndërkohë që masat e sigurisë ka një vendim të Gjykatës së Posaçme (GJKKO) a e konsideron jolegjitime kryeministri këtë gjykatë?Ç’punë ka rektori i një universiteti, që konsiderohet një detyrë e pavarur nga politika të flasë para deputetëve të partisë qeverisëse? Në cilin ligj bazohet një gjë e tillë? | 25.02.2025 | *Koment:* Dëgjesa e hapur, transparente, për publikun e rektorit të Universitetit Bujqësor në këtë rast, apo e kujtdo që dëshiron të dëgjohet publikisht, në kushtet kur interesi i madh publik është jo vetëm pavarësia e padiskutueshme, po edhe integriteti demokratik i organeve të drejtësisë, nuk ka asnjë lidhje me “gjyqin politik”. Përkundrazi, kjo është ndihmë e drejtpërdrejtë, konstruktive, për drejtësinë e re. Kryeministri dhe mazhoranca nuk kanë ndërhyrë në asnjë çështje konkrete, përkundrazi, kanë heshtur edhe kur nuk kanë qenë dakord me modus operandin e organeve të reja të drejtësisë, sepse kanë vënë pavarësinë e tyre mbi çdo interes tjetër. Tani që pavarësia është e sprovuar, do të flasin hapur për të mbështetur rritjen profesionale dhe ushqyer kulturën e mangët evropiane të këtyre institucioneve kyç për Shqipërinë 2030 në Bashkimin Evropian. Pa gjyq, domethënë pa gjyq, pa proces gjyqësor, sepse pa vendim formal gjykate nuk bëheshin arrestimet as në komunizëm. Rektori flet para deputetëve të popullit e qeverisë për një shqetësim shumë serioz me interes të lartë publik | E plotë | 0 |
| 6. | 28.03.2025 | Informacion paraprak për samitin EPC që zhvillohet në Tiranë. | 28.03.2025 | Samiti do të zhvillohet më 16 maj dhe do të mbahet në Sheshin Skënderbej, sheshin kryesor në kryeqytetin e Shqipërisë.Ju lutemi vini re se nuk kërkohet vizë për të udhëtuar në Tiranë.Do të ngrihet një qendër e posaçme mediatike për stafin e medias, me të gjithë hapësirën dhe logjistikën e nevojshme për ekipet tuaja.Në ditët në vijim, do të ndajmë më shumë detaje logjistike në lidhje me Qendrën Mediatike, Zonat e Shtypit dhe procesin e akreditimit. | E plotë | 0 |
| 7. | 10.04.2025 | Kryeministri i Shqipërisë ka zhvilluar gjatë vitit 2024 dy takime të mëdha me diasporën, përkatësisht, Athinë (12 maj 2024) dhe në Milano (26 maj 2024). Për sa më sipër, lutem të saktësoni: 1. A kanë qenë këto aktivitete zyrtare shtetërore në cilësinë e kryeministrit, apo aktivitete elektorale në cilësinë e kryetarit të Partisë Socialiste? 2. A janë shpenzuar para nga buxheti i shtetit për këto takime? 3. Nëse nuk ka paguar qeveria kostot e transportit të z. Rama dhe ekipit që e shoqëronte atë, kush e ka bërë? 4. Kush ka paguar për performancën e artistëve në këto takime? 5. Kush ka paguar dhe sa kanë kushtuar shërbimet e tjera, si foni, regji, ekrane dhe qira salle? Të dhënat e kërkuara si dhe mos përgjigjet tuaja, do të përdoren për një hulumtim në një platformë investiguese | 10.04.2025 | Agjencia për Media dhe Informim nuk është autoriteti që posedon dhe shpërndan dokumentacionet e institucioneve dhe autoriteteve të tjera publike.Si rrjedhojë, në zbatim të Ligjit nr.119 dt.18.09.2014 “Për të Drejtën e Informimit”, kërkesa i përcillet Partisë Socialiste. | E deleguar | 0 |
| 8. | 21.05.2025 | Koment lidhur me një pretendim të kryetarit të Partisë Demokratike se ka pasur blerje të votave për zgjedhjet parlamentare të11 Majit?  | 21.05.2025 | Vënie në dispozicion të një materiali video në formë replike <https://drive.google.com/file/d/14sJkXNXB0LVHO4rRr7KaEZnnO3cJBxU7/view?usp=sharing>  | E plotë | 0 |
| 9. | 27.06.2025 | Në vijim të deklaratës publike të Kryeministrit z. Edi Rama më 21 dhjetor 2024, ku u njoftua se platforma TikTok do të ndalohej plotësisht brenda 1 viti, kërkojmë sqarim për disa çështje, duke pasur parasysh se aktualisht TikTok vijon të jetë funksional në Shqipëri: 1. A ka filluar realisht procesi për ndalimin e aksesit në TikTok në Shqipëri? Nëse jo, cilat janë arsyet e vonesës në zbatimin e kësaj mase? 2. Cilat institucione janë përgjegjëse për zbatimin teknik të këtij bllokimi? 3. A do të vijojë TikTok të jetë i hapur përtej afateve të deklaruara? 4. A mund të konfirmoni nëse qeveria ka marrë në konsideratë ndikimet në lirinë e shprehjes dhe bizneset e vogla që përdorin TikTok për marketing? | 27.06.2025 | Agjencia për Media dhe Informim u njoh me kërkesën tuaj e cila në zbatim të Ligjit nr.119 dt.18.09.2014 “Për të Drejtën e Informimit”,  i përcillet Ministrisë së Arsimit dhe Sportit, Koordinatorit të Informimit publik Znj. Migena Ramçi si institucioni përgjegjës për t’ju informuar për këtë çështje.  | E deleguar | 0 |
| 10. | 27.06.2025 | Kryeministri Rama ka lëvizur me një avion charter të ri në udhëtimin e fundit për ne samitin e Natos. Çfarë kontrate ka me kompaninë? A është paguar nga kryeministria, sa është paguar? | 27.06.2025 | Koment: E kemi sqaruar disa herë dhe e risqarojmë edhe njëherë për herë të fundit shpresojmë. Kryeministria nuk ka paguar ndonjëherë dhe nuk paguan chartera, por ka vetëm një marrëveshje kuadër me kompaninë Air Albania, në një shumë vjetore mesatare të shpenzimeve vjetore të kryeministrit në vitet paraardhëse, përfshirë edhe kryeministrin paraardhës. Arsyeja e marrjes së avionëve të ndryshëm nga kompania Air Albania lidhet me periudhat kur avioni qeveritar ALBANIA është në mirëmbajtje teknike. Dhe në këto raste është kompania Air Albania qe merr masa duke vendosur në dispozicion avionë të tjerë. Do ishim mirënjohës që të mos përsëritet e njëjta pyetje përsëri sa herë nxirret një foto me një rrëfim të rremë diku! Ndërkohë kërkojmë që t’u thuhet lexuesve tuaj me këtë rast se kryeministri dhe familjarët e tij nuk kanë udhëtuar asnjëherë me charter për vizita të tyre private jashtë vendit, por vetëm me linjat komerciale dhe me të ardhurat e tyre, në udhëtime të deklaruara rregullisht sipas ligjit. | E plotë | 0 |

1. Numri rendor i kërkesave të regjistruara në Regjistrin e Kërkesave dhe Përgjigjeve [↑](#footnote-ref-1)
2. Data e regjistrimit të kërkesës [↑](#footnote-ref-2)
3. Përmbledhje e objektit të kërkesës duke u anonimizuar sipas parashikimeve ligjore në fuqi [↑](#footnote-ref-3)
4. Data e kthimit të përgjigjes [↑](#footnote-ref-4)
5. Përmbajtja e përgjigjes duke u anonimizuar sipas parashikimeve ligjore në fuqi [↑](#footnote-ref-5)
6. Përgjigja jepet E plotë/ E kufizuar/ E refuzuar/E deleguar [↑](#footnote-ref-6)
7. Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuar nga autoriteti publik. [↑](#footnote-ref-7)